Ehdotus neuvoston direktiiviksi elintarvikkeena käytettävästä hedelmähillosta, hyytelöstä ja marmeladista sekä kastanjasoseesta



Virallinen lehti nro C 231 , 09/08/1996 s. 0027



Ehdotus neuvoston direktiiviksi elintarvikkeena käytettävästä hedelmähillosta, hyytelöstä ja marmeladista sekä kastanjasoseesta (96/C 231/07) KOM(95) 722 lopull. - 96/0118(CNS) (Komission esittämä 30 päivänä toukokuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että elintarvikealan tiettyjä vertikaalisia direktiivejä olisi yksinkertaistettava siten, että huomioon otettaisiin ainoastaan olennaiset vaatimukset, jotka mainituissa direktiiveissä tarkoitettujen tuotteiden on täytettävä, jotta ne voivat vapaasti liikkua sisämarkkinoilla Eurooppa-neuvoston 11 ja 12 päivänä joulukuuta 1992 Edinburghissa tekemien päätelmien mukaisesti, sellaisina kuin ne ovat vahvistettuina Eurooppa-neuvoston 10 ja 11 päivänä joulukuuta 1993 Brysselissä tekemillä päätelmillä, olisi suotavaa valvoa yhteisön lainsäädännön laatua valmisteluvaiheessa sen ymmärrettävyyden parantamiseksi 8 päivänä kesäkuuta 1993 annetun neuvoston päätöslauselman (1) suuntaviivojen mukaisesti, hedelmähilloja, hyytelöitä ja marmeladeja sekä kastanjasosetta koskevan jäsenvaltioiden lainsäädännön lähentämisestä 24 päivänä heinäkuuta 1979 annettua neuvoston direktiiviä 79/693/ETY (2), sellaisena kuin se on viimeksi muutettuna direktiivillä 88/593/ETY (3), perusteltiin sillä, että mainittuja tuotteita koskevassa jäsenvaltioiden lainsäädännössä olevat erot voivat luoda vilpillisiä kilpailuolosuhteita ja aiheuttaa kuluttajien erehtymistä ja näin vaikuttaa suoraan yhteismarkkinoiden toteuttamiseen ja toimintaan, direktiivin 79/693/ETY ja sen myöhempien muutosten tavoitteena on tämän vuoksi ollut vahvistaa määritelmät ja yhteiset säännöt mainittujen tuotteiden koostumuksesta, valmistuksen erityispiirteistä ja merkinnöistä niiden vapaan liikkuvuuden mahdollistamiseksi yhteisössä, direktiivi 79/693/ETY olisi muotoiltava uudelleen siten, että se soveltuu osaksi yhteisön yleistä kaikkiin elintarvikkeisiin sovellettavaa lainsäädäntöä, erityisesti väriaineista, makeutusaineista ja muista sallituista lisäaineista, selvyyden vuoksi olisi siten muotoiltava mainittu direktiivi uudelleen, neuvoston direktiivillä 79/112/ETY (4), sellaisena kuin se on viimeksi muutettuna komission direktiivillä 93/102/EY (5), vahvistettuja yleisiä sääntöjä elintarvikkeiden merkinnöistä on sovellettava, jollei tietyistä poikkeuksista muuta johdu, hillojen, hyytelöiden ja marmeladien sekä kastanjasoseiden erilaisten kansallisten valmistusperinteiden huomioon ottamiseksi olisi säilytettävä olemassa olevat kansalliset säännökset, joissa sallitaan kyseisten tuotteiden kaupan pitäminen sokeripitoisuudeltaan alhaisemmissa muodoissa, suhteellisuusperiaatteen soveltamiseksi tämä direktiivi rajoittuu perustamissopimuksen 3 b artiklan kolmannen kohdan määräysten mukaisesti tavoitteiden saavuttamiseksi tarpeelliseen, olisi säädettävä tämän direktiivin tulevia mukautuksia varten komission toimivallasta kuulemismenettelyn puitteissa pysyvässä elintarvikekomiteassa, ja vapaata liikkuvuutta vaikeuttavien uusien esteiden välttämiseksi jäsenvaltioiden olisi pitäydyttävä antamasta tässä direktiivissä tarkoitettujen tuotteiden osalta yksityiskohtaisempia sääntöjä tai sellaisia sääntöjä, joista tässä direktiivissä ei säädetä, ON ANTANUT TÄMÄN DIREKTIIVIN: 1 artikla Tätä direktiiviä sovelletaan liitteessä I määriteltyihin tuotteisiin. Tämä direktiivi ei koske tuotteita, jotka on tarkoitettu leipomo- ja konditoriatuotteiden, keksien tai maitotuotteissa käytettävien hedelmävalmisteiden valmistukseen. 2 artikla Direktiiviä 79/112/ETY sovelletaan liitteessä I määriteltyihin tuotteisiin, jollei seuraavista poikkeuksista muuta johdu: 1. Liitteessä I määrätyt myyntinimitykset varataan liitteessä esitetyille tuotteille ja niitä on käytettävä kaupassa niiden määrittämiseksi. 2. Myyntinimitystä on täydennettävä ilmoituksella käytetyistä hedelmistä raaka-aineiden alenevassa tärkeysjärjestyksessä. Kuitenkin tuotteissa, jotka on valmistettu kolmesta tai useammasta hedelmästä, käytettyjä hedelmiä koskeva ilmoitus voidaan korvata ilmaisulla "sekahedelmiä" tai vastaavalla ilmaisulla tai käytettyjen hedelmien lukumäärällä. 3. Etiketissä on ilmoitettava hedelmien tosiasiallinen pitoisuus maininnalla "100 grammaa tuotetta sisältää . . . grammaa hedelmiä" tarvittaessa siten, että vesiekstraktien valmistuksessa käytetyn veden paino on vähennetty. 4. Etiketissä on ilmoitettava sokerin kokonaispitoisuus maininnalla: ". . . grammaa sokeria / 100 grammaa", jossa ilmaistu luku osoittaa arvoa, joka on määritetty refraktometrisesti 20 celsiusasteessa lopulliselle tuotteelle, toleranssin ollessa arviolta 3 refraktometriastetta. Kuitenkaan tätä mainintaa ei käytetä, jos sokerimäärä ilmoitetaan etiketissä neuvoston direktiivin 90/496/ETY (6) mukaisesti. 5. Edellä 3 ja 4 kohdassa tarkoitetut maininnat on merkittävä samaan kenttään kuin myyntinimitys hyvin näkyvin kirjaimin. 3 artikla Jäsenvaltioiden on pitäydyttävä antamasta tässä direktiivissä tarkoitettuja tuotteita koskevia yksityiskohtaisempia kansallisia säännöksiä tai sellaisia kansallisia säännöksiä, joista ei säädetä tässä direktiivissä. 4 artikla Liitteessä I määriteltyjen tuotteiden valmistuksessa voidaan käyttää ainoastaan liitteessä II tarkoitettuja aineosia ja liitteen III mukaisia raaka-aineita. 5 artikla Tämän direktiivin mukauttamisesta elintarvikkeisiin sovellettaviin yhteisön yleisiin säännöksiin ja tekniseen kehitykseen päätetään 6 artiklassa säädettyä menettelyä noudattaen. 6 artikla Komissiota avustaa neuvoston päätöksellä perustettu pysyvä elintarvikekomitea, jäljempänä `komitea`, joka muodostuu jäsenvaltioiden edustajista ja jonka puheenjohtajana on komission edustaja. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on otettava niin suurelta osin kuin mahdollista huomioon komitean lausunto. Sen on ilmoitettava komitealle, millä tavoin lausunto on otettu huomioon. 7 artikla Kumotaan direktiivi 79/693/ETY 1 päivästä lokakuuta 1997 alkaen. Viittauksia kumottuun direktiiviin pidetään viittauksina tähän direktiiviin. 8 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää lokakuuta 1997 ja niiden on ilmoitettava tästä komissiolle viipymättä. Näin muutettua lainsäädäntöä on sovellettava siten, että: - sallitaan liitteessä I määriteltyjen tuotteiden kaupan pitäminen, jos ne ovat tässä direktiivissä säädettyjen määritelmien ja sääntöjen mukaisia, 1 päivästä lokakuuta 1997 alkaen, - kielletään 1 päivästä huhtikuuta 1998 alkaen niiden tuotteiden kaupan pitäminen, jotka eivät ole tämän direktiivin mukaisia. Kuitenkin tuotteiden, jotka eivät ole tämän direktiivin mukaisia mutta jotka on varustettu etiketein ennen 1 päivää lokakuuta 1997 direktiivin 79/693/ETY mukaisesti, kaupan pitäminen sallitaan varastojen loppumiseen asti. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 9 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 10 artikla Tämä direktiivi on osoitettu kaikille jäsenvaltioille. (1) EYVL N:o C 166, 17.6.1993, s. 1 (2) EYVL N:o L 205, 13.8.1979, s. 5 (3) EYVL N:o L 318, 25.11.1988, s. 44 (4) EYVL N:o L 33, 8.2.1979, s. 1 (5) EYVL N:o L 291, 25.11.1993, s. 14 (6) EYVL N:o L 276, 6.10.1990, s. 40 LIITE I TUOTENIMITYKSET JA -MÄÄRITELMÄT I. MÄÄRITELMÄT 1. Hillo - Hillo on sopivan hyytelömäiseksi konsistenssiltaan tehty seos, joka koostuu sokereista, hedelmälihasta ja/tai yhden tai useamman hedelmälajin soseesta sekä vedestä. Hedelmälihan ja/tai soseen käytetyn määrän on lopullisen tuotteen 1 000 g:aa kohden oltava vähintään: 350 g yleensä, 250 g mustaherukalla, ruusunmarjalla, kvittenillä, 150 g inkiväärillä, 160 g cashew-omenalla, 60 g passionhedelmällä. - Erikoishillo on sopivan hyytelömäiseksi konsistenssiltaan tehty seos, joka koostuu sokereista, yhden tai useamman hedelmälajin tiivistämättömästä hedelmälihasta ja vedestä. Ruusunmarjan erikoishillo ja vadelman ja karhunvatukan kivetön erikoishillo voidaan kuitenkin kokonaan tai osittain valmistaa näiden hedelmien tiivistämättömästä soseesta. Seoksissa ei kuitenkaan voida käyttää seuraavia hedelmiä: omena, päärynä, clingstoneluumu, meloni, vesimeloni, viinirypäleet, kurpitsa, kurkku tai tomaatti. Hedelmälihan määrän lopullisen tuotteen 1 000 g:aa kohden on oltava vähintään: 450 g yleensä, 350 g mustaherukalla, ruusunmarjalla, kvittenillä, 250 g inkiväärillä, 230 g cashew-omenalla, 80 g passionhedelmällä. 2. Hyytelö - Hyytelö on sopivasti hyytelöity seos sokereista ja mehusta ja/tai vesiekstraktista yhdestä tai useammasta hedelmälajista. Mehun tai vesiekstraktin määrän lopullisen tuotteen 1 000 g:aa kohden on oltava vähintään yhtä suuri kuin hillon valmistuksen osalta vahvistettu määrä. Nämä määrät lasketaan sen jälkeen kun vesiekstraktien valmistuksessa käytetyn veden paino on vähennetty. - Erikoishyytelön valmistuksessa mehun tai vesiekstraktin määrän lopullisen tuotteen 1 000 g:aa kohden on oltava vähintään yhtä suuri kuin erikoishillon valmistuksen osalta vahvistettu määrä. Nämä määrät lasketaan sen jälkeen kun vesiekstraktien valmistuksessa käytetyn veden paino on vähennetty. Seoksissa ei kuitenkaan voida käyttää seuraavia hedelmiä: omena, päärynä, clingstoneluumu, meloni, vesimeloni, viinirypäleet, kurpitsa, kurkku tai tomaatti. 3. Marmeladi - Marmeladi on sopivasti hyytelömäiseksi konsistenssiltaan tehty seos vedestä, sokereista ja jostakin tai joistakin seuraavista sitrushedelmästä saaduista tuotteista: hedelmäliha, sose, mehu, vesiekstrakti ja kuoret. Sitrushedelmän määrän lopullisen tuotteen 1 000 g:aa kohden on oltava vähintään 200 g, josta vähintään 75 g:n on oltava peräisin hedelmän sisäosista. - Kuitenkin erikoismarmeladin valmistuksessa sitrushedelmän määrän lopullisen tuotteen 1 000 g:aa kohden on oltava vähintään 350 g, josta vähintään 130 g:n on oltava peräisin hedelmän sisäosista. - Nimitys "hyytelömarmeladi" tai "erikoishyytelömarmeladi" tarkoittaa tuotetta, joka ei sisällä mitään muuta liukenematonta ainetta kuin mahdollisesti pieniä määriä hienoksi viipaloitua kuorta. 4. Kastanjasose: Kastanjasose on koostumukseltaan sopiva veden, sokereiden sekä soseutettujen kastanjoiden (Castanea sativa),joita on oltava lopullisen tuotteen 1 000 g:aa kohden vähintään 380 g, muodostama seos. II. Sokerit voidaan korvata osittain tai kokonaan direktiivissä 94/35/EY (1) tarkoitetuilla makeutusaineilla. III. Edellä olevassa 1-4 kohdassa määriteltyjen tuotteiden liukenevan kuiva-aineen pitoisuuden on refraktometrillä määriteltynä oltava vähintään 60 prosenttia. Jäsenvaltiot voivat kuitenkin sallia nimitykset, jotka on varattu 1-4 kohdassa määritellyille tuotteille, tuotteille, joiden liukenevan kuiva-aineen pitoisuus on vähemmän kuin 60 prosenttia. IV. Edellä olevan III kohdan säännöksiä ei sovelleta tuotteisiin, joiden sokerit on korvattu osittain tai kokonaan makeutusaineilla. V. Seosten osalta I kohdassa eri hedelmälajeille vahvistettuja vähimmäispitoisuuksia on vähennettävä suhteessa käytettyihin prosenttiosuuksiin. (1) EYVL N:o L 237, 10.9.1994, s. 3 LIITE II Liitteessä I määriteltyihin tuotteisiin voidaan lisätä seuraavia ainesosia: - hunaja tai ruskea sokeri: kaikkien tuotteiden osalta sokerien korvaamiseksi kokonaan tai osittain, - hedelmämehu: ainoastaan hillo, hyytelö, erikoishyytelö, - sitrushedelmien mehu muista hedelmistä saaduissa tuotteissa: ainoastaan hillo, erikoishillo, hyytelö ja erikoishyytelö, - punaiset hedelmämehut: ainoastaan ruusunmarjoista, mansikoista, vadelmista, karviaismarjoista, punaherukoista tai luumuista valmistettu hillo ja erikoishillo, - punajuurimehu: ainoastaan mansikoista, karviaismarjoista, punaherukoista tai luumuista valmistettu hillo ja hyytelö, - sitrushedelmien välttämättömät öljyt: ainoastaan liitteessä I olevassa 3 kohdassa määritellyt tuotteet, - syötäväksi kelpaavat öljyt ja rasvat kuten vaahtoutumisenestoaineet: kaikki liitteessä I määritellyt tuotteet, - pektiiniliuos: kaikki liitteessä I määritellyt tuotteet, - sitrushedelmän kuori ja pelargonium odoratissimumin lehdet: hillo, erikoishillo, hyytelö ja erikoishyytelö, kun ne on tehty kvittenistä, - alkoholi, viini ja likööri, saksanpähkinät, hasselpähkinät, mantelit, yrtit, mausteet, vanilja ja vaniljauute: kaikki liitteessä I määritellyt tuotteet. LIITE III A. MÄÄRITELMÄT Tässä direktiivissä tarkoitetaan: 1. "Hedelmällä": - tuore, terve hedelmä, joka ei ole pilaantunut ja sisältää kaikki välttämättömät ainesosat sekä on riittävän kypsä käytettäväksi sen jälkeen, kun se on puhdistettu, siitä on poistettu vioittuneet osat ja se on perattu; - tässä direktiivissä tomaatit, raparperin varsien syötävät osat, porkkanat ja bataatit rinnastetaan hedelmiin; - "inkiväärillä" tarkoitetaan inkiväärikasvin syötäviä juuria säilöttynä tai tuoreena. 2. "Hedelmälihalla" (pulppi): koko hedelmän syötävä osa, mahdollisesti kuori, kalvo, siemenet ja vastaavat poistettuina, joka voi olla viipaloitu tai murskattu, mutta ei tehty soseeksi. 3. "Hedelmäsoseella" (sose): koko hedelmän syötävä osa kuori, kalvot, siemenet ja vastaavat poistettuina, joka on soseutettu siivilöimällä tai vastaavalla menetelmällä. 4. "Hedelmän vesiekstrakteilla" (vesiekstraktit): hedelmän vesiekstrakti, joka lukuun ottamatta hyväänkin valmistustapaan kuuluvia hävikkejä sisältää kaikki hedelmän vesiliukoiset aineosat. 5. "Sokereilla": Sallitut sokerit ovat: 1. direktiivissä 73/437/ETY määritellyt sokerit, 2. fruktoosi, 3. hedelmistä johdetut sokerit. B. RAAKA-AINEIDEN KÄSITTELY 1. a) Tuotteet, jotka on määritelty A osassa olevassa 1, 2, 3 ja 4 kohdassa, voidaan käsitellä seuraavilla tavoilla: - kuumennus tai pakastus, - pakkaskuivaus, - tiivistäminen, sikäli kuin se on teknisesti mahdollista. b) Jos tuotteet on tarkoitettu hillon, hyytelön ja marmeladien valmistukseen, niihin voidaan lisätä myös rikkidioksidia (E 220) tai sen suoloja (E 221, E 222, E 223, E 224, E 226 ja E 227). 2. Inkivääri voidaan kuivata tai säilyttää siirapissa. 3. Hillon valmistukseen tarkoitetut aprikoosit voidaan käsitellä myös muilla kuivausmenetelmillä kuin pakkaskuivausmenetelmällä. 4. Kastanjat voidaan upottaa lyhyeksi ajaksi rikkidioksidin (E 220) tai sen suolojen (E 221, E 222, E 223, E 224, E 226 ja E 227) vesiliuokseen. 5. Sitrushedelmien kuorta voidaan säilyttää suolaliuoksessa.